Lav et referat af nedenstående tekst:

Tekst:
Kort efter det blev offentliggjort, at Kent Nielsen ikke vil forlænge sin aftale hos AaB, er det bekræftet, at han fra næste sæson skal stå i spidsen for det fynske mandskab OB. Kent Nielsen og OB er blevet enige om en fire-årig aftale. I OB bliver Kent Nielsen genforenet med sportsdirektør Jesper Hansen. De to har tidligere arbejdet sammen i Horsens. - I Kent Nielsen får vi en rutineret træner, der er dygtig til at sætte sit aftryk på de hold, han står i spidsen for. - Kent er dygtig til at arbejde tålmodigt med langsigtede mål, samtidig med at han holder fokus på at skabe resultaterne hen ad vejen, og derfor har vi lavet en lang aftale på fire år, som gerne skal give os den kontinuitet, vi har ønsket os længe, siger Jesper Hansen. Kent Nielsen erstatter Ove Pedersen, der kom til klubben i dette efterår på en korttidskontrakt. Pedersen ser intet problem i, at han gør sæsonen færdig i klubben. - Jeg har prøvet flere gange før at stå i en situation, hvor jeg stod i spidsen for et hold, jeg godt vidste, at jeg skulle forlade ved sæsonens slutning. - Det er endt med gode resultater i for eksempel FC Midtjylland, hvor vi vandt bronze, og i AGF, hvor vi sluttede succesfuldt af. OB ligger nummer 10 i Superligaen ved vinterpausen med fire point ned til nedrykningsstregen.

Referat:
OB har netop offentliggjort Kent Nielsen som ny træner fra næste sæson.